Document ID: 32004D0653

KOMISIJAS LĒMUMS
(2004. gada 16. septembris),
ar ko groza Komisijas Lēmumu 2001/376/EK par zīdītāju izcelsmes gaļas-un-kaulu ēdienu un citu radniecīgu produktu sūtīšanu no Portugāles
(izziņots ar dokumenta numuru K(2004) 3463)
(Dokuments attiecas uz EEZ)
(2004/653/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterināro kontroli Kopienas iekšējā tirdzniecībā nolūkā izveidot iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
tā kā:
(1)
Komisijas 2001. gada 18. aprīļa Lēmums 2001/376/EK par pasākumiem, kas vajadzīgi saslimstības dēļ ar govju sūkļveida encefalopātiju Portugālē, un par datumpamatotas eksporta sistēmas īstenošanu (3), kas satur noteiktus piesardzības soļus, kas pieņemti, lai aizsargātu pret govju sūkļveida encefalopātiju (BSE) sakarā ar slimības uzliesmojumu Portugālē.
(2)
Lēmumi nosaka īpašus noteikumus, kas izstrādāti sakarā ar BSE parādīšanos Portugālē, iekļaujot zīdītāju izcelsmes gaļas ēdienu un gaļas-un-kaulu ēdienu, dzīvnieku barības un minerālmēslu, kas satur šādus produktus (“gaļas-un-kaulu ēdieni un saistītie produkti”) no dalībvalstīm un trešām valstīm.
(3)
Tomēr Lēmums Nr. 2001/376/EK nodrošina, ka Portugāle ar īpašiem nosacījumiem var atļaut gaļas-un-kaulu gaļas un saistīto produktu sūtīšanu uz citām Dalībvalstīm, kas ir devušas savu atļauju.
(4)
Eiropas Parlamenta un Padomes 2002. gada 3. oktobra Regula (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (4), nosaka kategorizēšanas, savākšanas, sūtīšanas, apstrādes, lietošanas un dzīvnieku blakusproduktu starp-uzglabāšanas noteikumus. Saskaņā ar šo regulu no gaļas-un-kaulu ēdieniem un saistītiem produktiem, kas satur dzīvnieku materiālus, kas ir aizdomīgi vai tajos konstatēts BSE, vai dzīvniekiem, kas likvidēti ar BSE ierosinātiem pasākumiem, jāatbrīvojas, sadedzinot vai līdzsadedzinot apstiprinātā sadedzināšanas vai līdzsadedzināšanas iekārtā.
(5)
Portugālei ir nepietiekami resursi, lai sadedzinātu vai līdzsadedzinātu kaulu-un-gaļas ēdienus un saistītos produktus, kuru izcelsme ir no aizdomās turamiem vai apstiprinātiem inficētiem ar BSE dzīvniekiem vai dzīvniekiem, kas likvidēti saistībā ar BSE ierosinātajiem pasākumiem. Šāda materiāla krājumu uzkrāšana var izraisīt risku sabiedrības un dzīvnieku veselībai.
(6)
Ir nepieciešams uzlabot noteikumus, kas paredzēti Lēmumā 2001/376/EK par gaļas-un-kaulu ēdienu un saistīto produktu sūtīšanu no Portugāles. Tāpēc šajā lēmumā ir jāveic attiecīgi grozījumi.
(7)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2001/376/EK II pielikumu groza saskaņā ar šī lēmuma pielikumu.
2. pants
Šis lēmums ir adresēts dalībvalstīm.
Briselē, 2004. gada 16. septembrī

Labels: 3
18
17
6